Diari Oficial de la Generalitat Valenciana


Sumari del DOGV 7502, del 10-04-2015 (2015/3229)

RESOLUCIÓ de 8 d'abril de 2015, de la Conselleria d'Educació, Cultura i Esport, per la qual es publica la relació de centres privats concertats afectats per la modificació de l'article 18 i 21 de l'Orde 3/2015, de 28 de gener, de la Conselleria d'Educació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3229


Data del document
:   08-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 d'abril de 2015, de la Conselleria d'Educació, Cultura i Esport, per la qual es publica la relació de centres privats concertats afectats per la modificació de l'article 18 i 21 de l'Orde 3/2015, de 28 de gener, de la Conselleria d'Educació, Cultura i Esport.  
 [2015/3229]  
L'Orde 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit, i l'annex I de l'Orde 7/2013, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la renovació, la pròrroga o la modificació d'estos, i s'aproven els models de documents administratius en què s'han de formalitzar els esmentats concerts o convenis (DOCV 7454, de 30 de gener), va modificar els articles 18 i 21 de l'Orde 7/2013, de 30 de gener (DOCV 6955, 31.01.2013), d'acord amb el que establix la Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013), d'ara en avant LOMCE, en el sentit que el concert tindrà una duració mínima de sis anys en el cas d'Educació Primària, i de quatre anys en la resta dels casos.  
D'altra banda, en la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Orde 3/2015, de 28 de gener, de la Conselleria d'Educació, Cultura i Esport (DOCV 7482, de 10 de març), es van publicar els models d'addenda al document administratiu de concert que tingueren subscrit els centres privats concertats l'any de l'última renovació general o posteriors i concretament el model d'addenda número 1A a subscriure pels centres que tinguen concertada l'Educació Primària.  
Vist el que s'ha exposat anteriorment, s'establix la necessitat de publicar la relació de centres que, tenint subscrit un concert en Educació Primària en 2013, any de l'última renovació general, o posteriors, hauran de subscriure l'addenda corresponent.  
De conformitat amb la LOMCE, l'Orde 7/2013, de 30 de gener, de la Conselleria d'Educació, Cultura i Esport; l'Orde 3/2015, de 28 de gener, de la Conselleria d'Educació, Cultura i Esport, i la Resolució de 4 de març de 2015, de la Conselleria d'Educació, Cultura i Esport.  
  
Vista la proposta del director general de Centres i Personal Docent de data 8 d'abril de 2015, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Publicar en l'annex de la present resolució la relació de centres privats concertats que, tenint subscrit un concert educatiu en Educació Primària en 2013, any de l'última renovació general, o posteriors, hauran de subscriure l'addenda d'acord amb el model número 1A publicat en la Resolució de 4 de març de 2015, de la Conselleria d'Educació, Cultura i Esport.  
  
Segon  
Es prorroga 10 dies el termini de formalització d'addendes establit en l'apartat primer de la Resolució de 4 de març de 2015, de la Conselleria d'Educació, Cultura i Esport.  
  
Tercer  
Esta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des del mateix dia de la seua publicació en el Diari Oficial de la Comunitat Valenciana.  
DISPOSICIÓ ADDICIONAL  
  
Única  
L'aplicació de la present resolució no podrà tindre cap incidència en la dotació de tots i cada un dels capítols de gastos assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 8 d'abril de 2015.- La consellera d'Educació, Cultura i Esport: María José Catalá Verdet.